b'\n_START_ARTICLE_\nBreak dance\n_START_PARAGRAPH_\nEl B-boying, break, break dance o ball hip-hop \xc3\xa9s un estil de dansa urbana que va apar\xc3\xa8ixer a Nova York a l\'\xc3\xbaltim quart del segle XX. Va sorgir dels xics que ballaven als ritmes dels beats o breaks que punxaven els DJ, especialment DJ Kool Herc. A la persona que practica aquest ball se\'l denomina b boy (home), b girl (dona), fly girl (dona) o breaker (home o dona)._NEWLINE_El B-boying inclou quatre tipus de moviments i passos: toprock o ball de peu, footwork o ball a terra sobre mans, genolls i peus, powermoves o moviments \xc3\xa0gils i acrob\xc3\xa0tics, i freezes (literalment, "congelats"), que s\xc3\xb3n postures fixes. Els noms dels passos s\xc3\xb3n en angl\xc3\xa8s. Els powermoves que es basen en moviments repetitius circulars de les cames es diuen fases (com la fase d\'una ona). Els tricks s\xc3\xb3n freezes enlla\xc3\xa7ats. Com ocorre amb el rap, al breakdance tamb\xc3\xa9 s\xc3\xb3n habituals les batalles entre dos ballarins rivals, que improvisen una coreografia en forma de di\xc3\xa0leg i retant-se entre ells. Bite \xc3\xa9s el fet de robar un moviment o un ball a un altre.._NEWLINE_El break dance \xc3\xa9s d\'un dels quatre pilars de la cultura urbana del hip-hop, la dansa; els altres s\xc3\xb3n el rap (can\xc3\xa7\xc3\xb3, poesia), el DJ\'ing (m\xc3\xbasica) i els grafits (escriptura, composici\xc3\xb3 pl\xc3\xa0stica o visual).'